Tot a punt per la XLI Marxa de l'Arboç de la Bisbal, Notícies, Ajuntament de la Bisbal d'Empordà
17/10/2019 a les 17:00
Un any més, la Colla de Marxaires ja ho té tot a punt per la XLI Marxa de l'Arboç de la Bisbal. La concentració dels participants serà aquest diumenge 20 d'octubre, a les 7h del matí davant de la Piscina Municipal (Font de l´arbre) i es donarà la sortida a les 8h del matí. Aquest any també s'han programat dos recorreguts: la marxa llarga de 18 km i la de 13 km.
La llarga surt de la mateixa Font de l'Arbre i encarrila cap a la Bassa d'en Botó, el Corriol de l'Eix, el Forn del vidre, Can Mercader, La Vall Negre, el Pont de les Dobles i, finalment, torna a arribar a la Font de l'Arbre. El recorregut curt farà una ruta similar una mica més reduïda.
L'organització es reserva el dret de canviar el recorregut en cas de pluges fortes els dies anterior a la marxa, (en cap cas variarà el quilometratge). Més informació a l'agenda cultural de la Bisbal.